स्वामी जी थोड़ा आगे बढ़े और दूसरे मजदूर के पास जाकर उसी प्रश्न को दोहराया। उसका उत्तर पहले वाले जैसा नहीं था। उसने कहा- पेट भरने के लिए रोटी चाहिए तथा आगे बढ़ने के लिए योग्यता भी जरूरी है। रोटी जुटाने तथा अपने काम में कुशलता प्राप्त करने का प्रयास कर रहा हूँ। उसके उत्तर में थोड़ी विवशता दिखाई पड़ रही थी, पर उज्ज्वल भविष्य की कल्पना के कारण उसके कार्यों में उत्साह एवं मनोयोग का समावेश था।